Publication: Magyar Közlöny
Issue: MK-2002-62 (Year: 2002, Number: 62)
Era: 1990-2004
Section: 1997. évi C. törvény (a továbbiakban: Ve.) 3. számú melléklete alkotmányellenességének megállapítása és megsemmisítése tárgyában, továbbá alkotmányellenes mulasztás megállapítása iránt.
Paragraph Index: 310

2. § (1) bekezdésébe, a jogállamiság és a jogbiztonság elvébe ütköznek. „A Vjt. 8. § (7) bekezdése lehetõvé teszi, hogy a pártok (a közös lista) maguk állapodjanak meg arról, hogy melyik párt hány szavazatot ért el a választáson, és ezt az elõre megkötött egyezséget az OVB jóváhagyja a választópolgárok akaratától függetlenül, és mandátumot kap az a párt is, amelyik — elvi lehetõségként — egyetlen szavazatot sem kapott”— írja az indítványozó. Alkotmánysértõ az is, hogy az 5%-os küszöböt a pártok kikerülhetik, a polgár közvetlenül nem arra a pártra szavaz, amelyre politikai akarata irányul — hangsúlyozza az indítvány. Az indítványozó mulasztásban megnyilvánuló alkotmányellenességet lát abban, hogy a Ve.-nek nincs olyan szabálya, amely megjelölné azt a választási szervet, amely a szavazólapok elkészítését jóváhagyná. A másik indítvány szerint alkotmányellenes az, hogy „A Ve. 3. számú melléklete alapján készülõ szavazólapokról nem állapítható meg, hogy a választópolgár a közös lista tagjai közül mely pártra kívánt szavazni.” (…) „A Vjt. 8. §

Source: https://magyarkozlony.hu/hivatalos-lapok/a349ebbec81a3e91466b59c06e6af9b44b50041e/dokumentumok/3624c0711d7bc0d4882b6148ec448cbc63e9004d/letoltes